Moj san

Prije mjesec dana umro je moj djed. To me jako pogodilo jer smo bili bliski. Nedugo nakon njegove smrti ja sam ga sanjao. U snu sam stigao u Rogoznicu u kojoj baka i djed imaju vikendicu. Potrčao sam po stepenicama na terasu. Na terasi me čekao djed. Zagrlili smo se i počeli razgovarati. Ne sjećam se točno o čemu smo razgovarali, ali znam da sam nakon našeg razgovora bio sretan i zadovoljan. Otišao sam do bake i rekao joj da sam vidio djeda. Ona se jako razveselila. Kad sam se probudio više nisam bio tako potišten niti žalostan. Kada sam kasnije razmišljao o svom snu, osjećao sam da mi je djed htio reći da će on uvijek biti uz mene, bez obzira na to što je umro.

*Petar Belošević, 5.a*